open-index/open-wikipedia-markdown huggingface dataset:
Əbdülnəsir Kutiyev

**Kutiyev Abdulnəsir Hacı oğlu** — Azərbaycan kinoprodüseri və operatoru, "Yaddaş" Sənədli Filmlər Studiyasının icraçı prodüseri, Azərbaycanın əməkdar mədəniyyət işçisi (2017).

## Həyatı
Əbdülnəsir Kutiyev 31 iyul 2017-ci ildə Azərbaycan kinematoqrafiyasının inkişafında xidmətlərinə görə Azərbaycanın əməkdar mədəniyyət işçisi fəxri adına layiq görülmüşdür.

## Filmoqrafiya
# Afroditanın qolları (film, 1987) (qısametrajlı bədii film)
# Beşmərtəbəli evin altıncı mərtəbəsi (film, 1996)
# Bəyaz həyat (film, 2003)
# Bir dəfə Qafqazda (film, 2007)
# Çövkən (film, 2013)
# Dağıdılmış körpülər (film, 1996)
# Güllələnmə təxirə salınır!… (film, 2002)
# Köpək (film, 1994)
# Qayalarda qalan səs (film, 1995)
# Qətl günü (film, 1990)
# Nə gözəldir bu dünya… (film, 1999)
# Şahid qız (film, 1990)
# Şeytan göz qabağında (film, 1987)
# Şirbalanın məhəbbəti (film, 1991)
# Tələ (film, 1990)
# Aktrisa (film, 2011) (tammetrajlı bədii film) — icraçı prodüser
# Üfüqü ötənlər (film, 2011)
# Yuxu (film, 2001)

## İstinadlar
Anar Məmmədxanov

**Anar Məmmədxanov** () — dövlət və ictimai xadimi olmuşdur. 1991-ci ildən Bakı Şən və Hazırcavablar Klubunun prezidenti, "Bakılı oğlanlar" komandasının kapitanı olmuşdur. 1992, 1993, 1995-ci illərdə Şən və Hazırcavablar Klubları arasında MDB çempionu, 2000-ci ildə isə XX əsr çempionu olmuşdur. 2005-ci il noyabrın 6-da 30 saylı Suraxanı birinci seçki dairəsindən deputat seçilmişdi. Azərbaycan Respublikası I, II və III çağırış Milli Məclisinin deputatı idi. "Ultra Production" şirkətinin və "Day.az" xəbər saytının yaradıcısı idi. Ölümünün səbəbi kəskin ürək qan-damar çatışmazlığı ürəyin işemik xəstəliyi olub.

## Həyatı
Anar Camal (Camali) oğlu Məmmədxanov 20 iyul 1970-ci ildə Bakıda anadan olmuşdur. Atası Cəmali Məmmədxanov Bakı Dövlət Universitetinin (BDU) Mexanika-riyaziyyat fakültəsinin Funksiyalar nəzəriyyəsi və funksional analiz kafedrasının professoru, fizika-riyaziyyat elmləri doktoru olub. 1987-ci ildə Bakı şəhər 160 saylı məktəbi bitirmişdir. Həmin il Azərbaycan Dövlət Universitetinin mexanika-riyaziyyat fakültəsinə daxil olmuş və 1992-ci ildə oranı bitirmişdir. 1992, 1993, 1995-ci illərdə Şən və Hazırcavablar Klubları arasında MDB çempionu, 2000-ci ildə XX əsr çempionu olmuşdur. Avrasiya Radio və Televiziya Akademiyasının üzvü olmuşdur. 1991-ci ildən Bakı Şən və Hazırcavablar Klubunun prezidenti, "Bakılı oğlanlar" komandasının kapitanı olmuşdur.

Bitərəf kimi Azərbaycan Respublikası birinci (1995), ikinci (2000) və üçüncü çağırış (2005) Milli Məclisinin deputatı olmuşdur.

23 aprel 2011-ci ildə vəfat edib.

Evli idi, 3 övladı var.

## Xatirəsi
2018-ci ildə onun haqqında yazıçı-publisist Elmira Axundova "Anar Məmmədxanov. Kapitanın taleyi" kitabını yazmışdır. Kitabda Anar Məmmədxanovu tanıyan 100-ə yaxın şəxsin xatirələri yer alıb.

## Həmçinin bax
* Planet Parni iz Baku

## İstinadlar

## Müsahibələri
* Anar Məmmədxanov: "Xalqımıza üç sivil, mədəni və vətənpərvər uşaq vermişəm"
* Anar Məmmədxanovun vəfatından 5 il ötür
* Anar Məmmədxanov İnformasiya Müharibəsi haqqında

## Xarici keçidlər

* Anar Məmmədxanovun vəfatı barədə
Salman Bayramov

**Salman Bayramov** (tam adı: *Salman Bayram oğlu Bayramov*; ) — Azərbaycan aktyoru, Azərbaycanın əməkdar artisti (2014).

## Həyatı
Salman Bayramov 1994-cü ildə Perm Dövlət Mədəniyyət İnstitutunun xalq teatrları fakültəsini bitirib. 1996-cı ildən Səməd Vurğun adına Azərbaycan Dövlət Rus Dram teatrının aktyorudur. Bu illər ərzində bir çox rollar oynamışdır. O, uşaqlar üçün tamaşalarda Kral (V. Livanov "Bremen musiqiçiləri"), Leopold (B. Dmitriyev "Novıye priklüçeniya kota Leopolda"), Baba Yaqa (Y. Çernyak "Vasilisa Prekrasnaya") kimi obrazlar yaratmışdır.

Böyüklər üçün tamaşalardan: Corc (A. Ostrovski "Krasaves-mujçina"), Oyunbaz (M. F. Axundov "Lənkəran xanının vəziri"), Antonio (U. Şekspir "12-ci gecə"), Ulus (N. Xəzri "Burla xatun"), Qulam (R. İbrahimbəyov "Neft bumu"), Osvald (U. Şekspir "Kral Lir"), Fərhad (S. Vurğun "Fərhad və Şirin").

## Mükafatları
Salman Bayramov Azərbaycan teatrının inkişafındakı xidmətlərinə görə 7 mart 2014-cü ildə Azərbaycan Respublikasının əməkdar artisti fəxri adına layiq görülmüşdür. 7 may 2020-ci ildə, 7 may 2021-ci ildə və 10 may 2022-ci ildə Prezident Mükafatına layiq görülmüşdür.

## Filmoqrafiya
# Nə gözəldir bu dünya... (film, 1999)
# Ovsunçu (film, 2002)
# Bir dəfə Qafqazda (film, 2007)
# Cavid ömrü (film, 2007)
# Dayanacaq (film, 2009)
# Qardaşımdan yaxşısı yox idi (film, 2010)
# Səhərə inan... (film, 2011)
# Vicdan haqqı (teleserial, 2016)
# Ana və poçtalyon (2020)

## İstinadlar

## Xarici keçidlər
* İzlə
Azər Məmmədzadə

**Azər Məmmədzadə** () — Planet Parni iz Baku KVN Teatrının yönəldici prodüseri.

## Həyatı
Azər Məmmədzadə 11 sentyabr 1971-ci ildə Bakı şəhərində anadan olub.

1978 – 1988-ci illərdə Bakı şəhəri 23 saylı məktəbdə oxuyub. 1988-ci ildə Bakı Dövlət Universitetinə qəbul olub və 1993-cü ildə həmin universiteti bitirib. İxtisası: Riyaziyyatçı.

1995 – 1996-cı illərdə informasiya texnologiyaları üzrə təhsil alıb.

1991-ci ildən "Parni iz Baku" (“Bakılı oğlanlar”) ŞHK komandasının üzvüdür. 1992-ci ildə ŞHK çempionu, 1995-ci ildə ŞHK Yay Kubokunun sahibi və 2000-ci il ŞHK “Əsrin Çempionu” olmuşdur.

2009-cu ildən “Planet Parni iz Baku” KVN Teatrının yönəldici prodüseridir.

## Filmoqrafiya
# Bir dəfə Qafqazda (film, 2007) — Kazbekin dostu.
# Bir kəndin sevinci (2012) — Şahin.
# Qorxma, mən səninləyəm! 1919 (film, 2013)
#Ölülər XXI əsr (film, 2016)
#Ağanatiq (film, 2017)
#Məhəllə 3 (film, 2019)

## Mənbə
*Münsiflər: Azər Məmmədzadə Arif oğlu '''yumorkuboku.az'''  

## İstinadlar
Emil Abbasov

**Emil Abbasov** (tam adı: *Abbasov Emil İnqilab oğlu*; ) — "Bakılı oğlanlar" ŞHK komandasının üzvü.

## Həyatı
11 iyul 1971-ci ildə Bakı şəhərində anadan olub. 1978 – 1988-ci illərdə Bakı şəhəri 160 saylı məktəbdə oxuyub. 1988-ci ildə Azərbaycan Dövlət İqtisad İnstitutuna qəbul olub və 1993-cü ildə həmin institutu bitirib. İxtisası iqtisadçıdır. 1991-ci ildən "Bakılı oğlanlar" ŞHK komandasının üzvüdür. 1992-ci ildə ŞHK çempionu, 1995-ci ildə ŞHK “Yay Kubokunun” sahibi və 2000-ci il ŞHK “Əsrin Çempionu” olmuşdur. 2001-ci ildə Planet Parni iz Baku KVN Teatrında çıxış edib. Hazırda Çində yaşayır. Amma son dövrlər yenidən KVN sıralarına qatılmışdır.

## Filmoqrafiya
#Bir dəfə Qafqazda (film, 2007)
#Ağanatiq (film, 2017)

## İstinadlar
 

## Həmçinin bax
Bəhram Bağırzadə

**Bəhram Bağırzadə** (tam adı: *Bəhram Arif oğlu Bağırzadə*; ) — Azərbaycan aktyoru, şoumen, naşir, Azərbaycan Respublikasının əməkdar artisti (2015).

## Həyatı və fəaliyyəti

Bəhram Arif oğlu Bağırzadə 1972-ci il sentyabrın 4-də Bakıda ziyalı ailəsində anadan olmuşdur.

O, 1979–1989-cu illərdə Bakı şəhəri 189 saylı məktəbdə oxuyub. 1989-cu ildə M. A. Əliyev adına Azərbaycan Dövlət İncəsənət İnstitutuna qəbul olub və 1994-cü ildə həmin institutu bitirib. İxtisası teatr rejissorudur.

1991-ci ildən "Bakılı oğlanlar" ŞHK komandasının üzvüdür. 1992-ci ildə ŞHK çempionu, 1995-ci ildə ŞHK Yay Kubokunun sahibi və 2000-ci il ŞHK "Əsrin Çempionu" olmuşdur. MDB ŞHK yığmasının üzvüdür. 1992-ci ildən karikatura çəkir, karikaturaları "Kirpi" satirik jurnalında çap olunub. Respublikada keçirilən bir çox sərgilərin iştirakçısıdır. Bakıda fərdi sərgisi açılıb. 2004-cü ildən "Qalereya" jurnalının naşiridir. Bağırzadənin tanınmasında müstəsna rolu Şən və Hazırcavablar Klubunda yarışlarında "Bakılı Oğlanlar" komandasında çıxışları olub. Onun iştirak etdiyi bu komanda 1992, 1993-cü illərdə çempion, 1995-ci ildə keçirilən yay kubokunun və iyirminci əsrin ən yaxşı komandaları sırasında birinci olub. 2006-cı ildən Azərbaycan "Karikaturaçı Rəssamlar Birliyi"nin üzvüdür. FECO (Beynəlxalq Karikaturaçılar Təşkilatları Federasiyası) Azərbaycan qrupunun üzvüdür. 2006-cı ildən "Planet Parni iz Baku" KVN Teatrının aktyorudur. "Qorod" jurnalının naşiridir.

Bəhram Bağırzadə 2012-ci il aprelin 26-da Kitab nominasıyasında "Humay" milli mükafatına layiq görülmüşdür. 14 sentyabr 2015-ci ildə Azərbaycanın əməkdar artisti fəxri adına layiq görülmüşdür.

## Filmoqrafiya
* Hər şey yaxşılığa doğru - milis nəfəri
* Yerlə göy arasında (film, 1999)
* Yuxu (film, 2001) - Polis rəisinin oğlu - Akif 
* Milli bomba (film, 2004)
* Yoxlama (film, 2006)
* Bir dəfə Qafqazda (film, 2007)
* Halal pullar (film, 2008)
* Adam (film, 2010)
* Vəkil hanı? (film, 2011)
* 3 bacı (film, 2012-2014) (bədii serial) (rol: özü)
* Qorxma, mən səninləyəm! 1919 (film, 2013)
* Axırıncı dayanacaq (film, 2014)
* 100 kağız (film, 2015)
* Həyət (film, 2015) (qısametrajlı bədii film)
* Ağanatiq (film, 2017)
* Bəxt üzüyü 2 (film, 2017)
* Məhəllə 3 (film, 2019)

## İstinadlar
 

## Mənbə
* Münsiflər: Bəhram Bağırzadə Arif oğlu '''yumorkuboku.az'''  

## Xarici keçidlər

* Bəhram Bağırzadənin blogu
* Karikatura profili
Naina İbrahimova

**Naina Ağəli qızı İbrahimova** — Azərbaycan aktrisası, Azərbaycan Respublikasının əməkdar artisti (2010).

## Həyatı
Naina İbrahimova 2004-cü ildə Azərbaycan Dövlət Mədəniyyət və İncəsənət Universitetinin teatr və kino aktyoru fakültəsində ali təhsil almışdır.

1995-ci ildən S.Vurğun adına Rus Dram teatrında aktrisa vəzifəsində işləyir.

20 dekabr 2010-cu ildə "Azərbaycan Respublikasının əməkdar artisti" fəxri adına layiq görülmüşdür.

Teatrda işlədiyi müddətdə bir neçə rollar oynamışdır. Onların arasında: Nisə xanım (M.F.Axundov "Lənkəran xanlığın vəziri"), Züleyxa (Elçin "Poçt şöbəsində möcüzələr"), Katya Volkova (A.Qalin "Konkurs"), Marion Dübua (M.İbrahimbəyov "Neft bumu"), Şirin (S.Vurğun "Fərhad və Şirin") kimi rolları qeyd etmək olar.
N.İbrahimova bir çox kliplərdə çəkilib, fotomodel kimi tanınır.

## Şəxsi həyatı
Aktrisa Naina İbrahimova rəssamlar Ağəli İbrahimovun və Nadejda İbrahimovanın qızıdır.

2013-cü ilin oktyabr ayında Fərid adlı fotomodellə ailə qurub. Bu cütlüyün 2015-ci ilin fevralın 23-də oğul övladı olub.

## Filmoqrafiya
* Bəyaz həyat (film, 2003)
* "Moskva-Bakı" qatarı (film, 2005)
* Bir dəfə Qafqazda (film, 2007)
* Qüdsi (film, 2007)
* Sonuncu dərviş (film, 2009)
* Vəkil hanı? (film, 2011)

## İstinadlar

## Kliplər
* Ağadadaş Ağayev — Sənsiz keçən ömür — musiqi: Eldar Mansurov, sözlər: Vahid Əziz
Fuad Osmanov

**Fuad Osmanov** (tam adı: *Fuad Tacəddin oğlu Osmanov*; ) — azərbaycanlı aktyor, Azərbaycanın Xalq artisti. (2021)

## Həyatı
F. Osmanov 1990-cı ildə Azərbaycan Dövlət İncəsənət İnstitutunun dram-kino aktyoru fakültəsində ali təhsil almışdır. 1990-cı ildən S. Vurğun ad. Rus Dram teatrın aktyorudur. Bu illər ərzində teatr səhnəsində 40-dan çox rol oynamışdır. Onun yaratdığı Fedya (E. Radzinski "Priyatnaya jenşina"), Xan (M. F. Axundov "Lənkəran xanlığın vəziri"), Sokrat (M. Şaxanov "Çinqizxanın sirri"), Kromvel (Q. Qorin "Kral oyunları"), Xəlil (Elçin "Poçt şöbəsindəki möcüzələr"), Ser Tobi Belç (U. Şekspir "12-ci gecə"), Vasili (A. Qalin "Konkurs"), Dallas (M. Freyn "Teatr"), Filipp Debni (X. Berqer "Daha bir Djekson"), Edqar (U. Şekspir "Kral Lir") kimi obrazları aktyorun rəngarəng yaradıcılıq palitrasının nümunələrindəndir.

## Mükafatları
2008-ci ildə Azərbaycan teatr sənətinin inkişafındakı xidmətlərinə görə "Azərbaycan Respublikasının əməkdar artisti" fəxri adına layiq görülüb. 9 may 2012-ci ildə, 30 aprel 2014-cü ildə, 6 may 2015-ci ildə, 6 may 2016-cı ildə, 1 may 2017-ci ildə, 9 may 2018-ci ildə, 7 may 2020-ci ildə, 7 may 2021-ci ildə, 10 may 2022-ci ildə, 6 may 2023-cü ildə, 9 may 2024-cü ildə və 8 may 2025-ci ildə Prezident Mükafatına layiq görülmüşdür. 17 mart 2021-ci ildə Azərbaycan Respublikasının Xalq artisti fəxri adına layiq görülmüşdür.

## Filmoqrafiya
# Bəhram Gur (film, 2015) (qısametrajlı bədii film)
# Bəyaz həyat (film, 2003)
# Bir dəfə Qafqazda (film, 2007)
# Dayanacaq (film, 2009)
# Dələduzlar (film, 2014)
# Əqrəb mövsümü (teleserial, 2022)
# Hökmdarın taleyi (film, 2008)
# İstanbul tətili (film, 2007)
# Qafqaz (film, 2007)
# Nigarançılıq (film, 1998)
# Vəkil hanı? (film, 2011)
# Yoxlama (film, 2006)

## İstinadlar
Nataliya Baliyeva

**Nataliya Baliyeva** (tam adı: *Nataliya Gennadiyevna Baliyeva*; ) — aktrisa, Azərbaycan Respublikasının əməkdar artisti (2000).

## Həyatı
F.Volkov ad. Yaroslavl Teatr məktəbini bitirmişdir. 1975 ildən səhnə fəaliyyətinə başlamışdır. Azərb. Dövlət Rus Dram Teatrının səhnəsində müxtəlif səpkili obrazlar yaratmışdır: Fitnə ("Fərhad və Şirin", S. Vurğun), Dina Fyodorovna ("Kişi qadının yanına gəldi", S. Zlotnikov), Aynur ("Büllur sarayda", İ. Əfəndiyev), Nastasya Filippovna ("İdiot", F. Dostoyevski), Şarlotta ("Müqəddəs əjdahalar", J. Kokto) və s.

N.Baliyeva 1975-ci ildə Yaroslavl şəhərinin teatr məktəbinin aktyor fakültəsini bitirmişdir.
1975-ci ildən S.Vurğun ad. Rus Dram teatrında aktyor vəzifəsində işləyir.
Bu illər ərzində teatr səhnəsində 50-dən çox rol oynamışdır.

Onun yaratdığı Kamelkova (B.Vasilyev "A zori zdes tixiye"), Fitnə (S.Vurğun "Fərhad və Şirin"), Kapoçka (A.N.Ostrovski "Prazdniçnıy son do obeda"), Luiza (R.Toma "Vosem lübyaşşx cenşin"), Şuroçka (A.P.Çexov "İvanov"), Zoxra (H.Javid "Şeyx Sənan"), Valya (A.Qelman "Zinulya"), Nataşa (M.Qorki "Na dne"), Marianna (C.B.Molyer "Tartüf"), Xerarda (L.de Veqa "Xitroumnaya vlüblennaya"), Dvoyra (İ.Babel "Zakat"), Burla Xatun (N.Xəzri "Burla Xatun") kimi obrazları aktrisanın rəngarəng yaradıcılıq palitrasının nümunələrindəndir.

## Mükafatları
* "Azərbaycan Respublikasının əməkdar artisti" fəxri adı — 28 oktyabr 2000

2000-ci ildə N.Baliyeva Əməkdar artist fəxri adına layiq görülmüşdür. 1 may 2017-ci ildə, 9 may 2018-ci ildə, 10 may 2019-cu ildə, 7 may 2021-ci ildə, 10 may 2022-ci ildə və 6 may 2023-cü ildə Prezident Mükafatına layiq görülmüşdür.

17 mart 2021-ci ildə 3-cü dərəcəli "Əmək" ordeni ilə təltif olunmuşdur.

## Filmoqrafiya
* Benefis (veriliş, 2007)
* Bir dəfə Qafqazda (film, 2007)
* Nigarançılıq (film, 1998)

## İstinadlar
Vahid Əliyev (aktyor)

**Vahid Əsgər oğlu Əliyev** () — aktyor, Azərbaycan Respublikasının Əməkdar Artisti (03.05.2011).

## Həyatı
Vahid Əsgər oğlu Əliyev 7 fevral 1952-ci ildə Tovuz şəhərində anadan olmuşdur. 1974-cü ildə M. A. Əliyev ad. Azərbaycan Dövlət İncəsənət institutunun "Dram və kino aktyorluğu" fakültəsini bitirib. 23 dekabr 1975-ci ildən Gənc Tamaşaçılar Teatrının aktyorudur. 2011-ci ilin may ayında Əməkdar Artist fəxri adına layiq görülmüşdür. 1 may 2017-ci ildə, 9 may 2018-ci ildə və 10 may 2019-cu ildə Prezident Mükafatına layiq görülmüşdür.

2022-ci ilin dekabr ayında infarkt keçirmişdir. 2023-cü ilin yanvar ayında açıq ürək əməliyyatı olunmuşdur.

6 noyabr 2025-ci ildə 73 yaşında vəfat edib. Badamdar qəbiristanlığında dəfn olunub.Verilişlərin birində ekspert olub.Onlardan"Təsir Dairəsi,Səni Axtarıram,Elgizlə İzlə".və Xəyanətdən Sonra Verilişindədə ekspert olub.

## Teatr səhnəsindəki rolları
# Ana laylası (İ. Coşğun) — Musa
# Şəhərli oğlan (Q. Rəsulov) — Ayzek
# Sirli dəyirman (F. Məmmədov) — şah
# Bir sahilin adamları (X. Hasilova) — Xəzər
# Sehirli xalça (Ə. Səmədov) — cırtdan
# Çal oyna (İ. Coşğun) — keçi
# Məhəbbət, şeytan və lambada (M. Haqverdiyev) — şeytan
# Pul dəlisi (Ə. Orucoğlu) — "dəli"
# Məhəbbət bir bəladır (Ə. Orucoğlu) — qoca
# Mahmud və Məryəm (Elçin) — müqəddəs qoca
# Ölüm hökmü (Elçin) — İldırımlı
# Ağ dəvə (Elçin) — Qavril
# Dədəm Qorqud (Ə. Dəmirçizadə) — 2-ci Aznavur
# Ələddinin sehrli çırağı (N. Kazımov) — cin
# Nənənin kələyi (Ə. Orucoğlu) — Bəylər
# Sən həmişə mənimləsən (İ. Əfəndiyev) — Fərəc
# Zorro (ispan xalq rəvayətlərinin motivləri əsasında) — Don Françesko
# Yağış, yağmur və daldan atılan daş (N. Vəzirov) — Cəbi; borca düşən; Bədircahan xanım; Ağa Rəcəbəli
# Hekayəti-xırs quldurbasan (M. F. Axundov) — Oruc Nəsiboğlu
# Şeyx Sənan (H. Cavid) — Şeyx Nəim
# Ələddinin sehrli çırağı (N. Kazımov) — cin
# Şelkunçik (E. T. A. Hofman) — münəccim
# Əcəl atı (V. Əlixanlı) — urus
# Pələng ili (F. Mustafa) — Tumaş
# Kod adı: "V.X.A.” — Qoca qazax

## Filmoqrafiya
# Araqarışdıran (film, 1987)
# Ayna (film, 2000)
# Bir anın həqiqəti (film, 2003)
# Boş yer (film, 1989)
# Cavid ömrü (film, 2007) — Aktyor, Cavidə qarşı çıxış edən
# Dayanacaq (film, 2009)
# Həmişə təmizlikdə (film, 1985)
# Köpək (film, 1994)
# Kuklalar (film, 2009)
# Qara "Volqa" (film, 1994) — Aktyor, Serjant
# Qeybdən gələn səs (film, 2002)
# Qətl günü (film, 1990) — Aktyor, kolxoz sədri Vahid
# Milçək (film, 2006)
# Muradına çatan Günəş
# Mükafat (film, 2004)
# Mürafiə vəkillərinin hekayəti (film, 2011) — Aktyor, Ağa Səttar
# Nə gözəldir bu dünya... (film, 1999)
# Nekroloq (film, 2001)
# Sübhün səfiri (film, 2012)
# Şəkilçi və şəkilçi... (film, 1995)
# Tələ (film, 1990)
# Yalan (film, 2005) — Aktyor, Alverçi
# "Yapon" və yaponiyalı (film, 1990) — Aktyor, Təhlükəsizlik komitəsinin işçisi
# Yaramaz (film, 1988)
# Yaşa, qızıl balıq (film, 1988)
# Yoxlama (film, 2006)
# Sevgi Romanı (film, 2020)

## İstinadlar
Gülşən Qurbanova

**Gülşən Ağadadaş qızı Qurbanova** (19 dekabr 1950, Bakı – 17 noyabr 2006, Bakı) — Azərbaycan aktrisası, Azərbaycan Respublikasının xalq artisti (1998).

## Həyatı
Gülşən Qurbanova 19 dekabr 1950-ci ildə Bakıda anadan olmuşdur. Ə.Hüseynzadə adına Azərbaycan Mədəniyyət və İncəsənət İnstitutunu bitirmişdir (1974). 16 fevral 1979-cu ildən – 17 noyabr 2006-cı ilə qədər Azərbaycan Dövlət Gənc Tamaşaçılar Teatrında fəaliyyət göstərmişdir.

Rolları: Mərcan ("Mənim nəğməkar bibim", Ə.Əylisli), Eyzəngül ("Şirinbala bal yığır", S.Qədirzadə), Çiçək ("Ana laylası", İ.Coşqun), Nabat ("Tamahkar", S.S.Axundov), Şahnaz ("Şəhərli oğlan", Q.Rəsulov), Almagül ("Fudzi dağında qonaqlıq", Ç.Aytmatov), Gülarə ("Məhəbbət novellası", Ş.Xurşud və Ə.Hacıyev), Nera ("Zəncirlənmiş Prometey", C.Məmmədov), Gülnaz ("Pul dəlisi", Ə.Orucoğlu), ana ("Bala bəla sözündəndir", Ə.Əmirli) və s. Kinoda, televiziya tamaşalarında çıxış etmişdir.

Teatrdan ayrılandan sonra Gülşən Qurbanova telekanallara dəvət almış və uzun  müddət AzTV-nin “Gəlin birlikdə gülək” adlı layihəsində çıxış etmişdir. Bu verilişdə onun tərəf müqabilləri xalq artisti Yasin Qarayev və əməkdar artist Azər Mirzəyev olurlar. AzTV-dəki layihə bitəndən çox sonralar aktrisa ANS-lə uzun müddət əməkdaşlıq etdi. “Qaynar qazan” verilişinin aparıcısı kimi aktrisa və veriliş tamaşaçılar tərəfindən sevildi. Amma Gülşən xanım bu telekanaldan incik ayrıldı, “Lider” telekanalına üz tutdu və “Mikser” verilişini apardı.

Azərbaycanın xalq artisti Gülşən Ağadadaş qızı Qurbanova 17 noyabr 2006-cı ildə televiziya proqramlarının birindən evə gələrkən üçüncü dəfə qəfildən infarkt keçirmiş, 56 yaşında Bakı şəhərində vəfat etmişdir. Köhnə Yasamal qəbiristanlığında torpağa tapşırılıb.

* Aktyor Ağadadaş Qurbanovun qızıdır.
* Aktyor Hamlet Qurbanovun atabir bacısıdır.
* Aktyor Mübariz Əlixanoğlunun həyat yoldaşı olmuşdur.

## Filmoqrafiya
# Ad günü (film, 1977)(tammetrajlı bədii film) - rol: Şeyda
# Adam ol! 2 (film, 2006)(tammetrajlı bədii film) - özü
# Anlamaq istəyirəm (film, 1980)(ikiseriyalı bədii film) - rol: Rəfiqə
# Arvadım Mənim, Uşaqlarım Mənim (1978)
# Bağdada putyovka var... (film, 2000)
# Balıq günü (film, 1983)
# Bayquş gələndə... (film, 1978)
# Bir axşam... (film, 1985)
# Bir dəfə Qafqazda (film, 2007)
# Cin mikrorayonda (film, 1985)
# Evləri köndələn yar (film, 1982)
# Günlərin bir günü... (film, 1981)
# İntizam (film, 1983)
# İşgüzar adamlar (film, 1977)
# Qoca palıdın nağılı (film, 1984)
# Mən mahnı qoşuram (film, 1979)
# Mənim günahım (film, 1985)
# Ordan-burdan (film, 1987)
# Ötən ilin son gecəsi (film, 1983)
# Pərilərə inanmayın (film, 1979)
# Yol əhvalatı (film, 1980)

## İstinadlar

## Mənbə
* "Kinoaktyor studiyasının fəaliyyəti (1966-1974)". Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 169.
Elariz Məmmədoğlu

**Elariz Məmmədoğlu** (tam adı: **Elariz Məmməd oğlu Salmanov**; ) — azərbaycanlı müğənni.

## Həyatı
Elariz Məmmədoğlu 1964-cü il dekabrın 17-də Bakıda doğulub. Hüseyn Cavid adına 132 saylı orta məktəbdə təhsil alıb. 1982-ci ildə Mirzağa Əliyev adına Dövlət İncəsənət İnstitutunun rejissorluq fakültəsinə daxil olub. 1983–1985-ci illərdə Leninqrad, Petrozavodsk, Murmansk şəhərlərində hərbi xidmət keçib. İlk dəfə səhnəyə 16 yaşında müğənni kimi çıxıb. Məktəbdə fəaliyyət göstərən xor dərnəyində vokalçı-solist olub. 1992-1994-cü illərdə musiqiçi kimi çalışıb. 1994-cü ildən mügənnilik sənətini davam etdirib. Müğənni kimi peşəkar fəaliyyətə 1997-ci ilin yanvarında başlayıb. Səsi lirik tenordur, repertuarı çoxşaxəlidir. Estradanın folk-pop janrında çalışır, müxtəlif dillərdə mahnılar oxumağı bacarır.

2000-ci ildə "Devuşka v pesoçnom sarafane" hitiylə məşhurlaşıb. 2000-ci ildə tvist üslubunda "Tup-tup" mahnısına klip çəkilib və böyük müvəffəqiyyət qazanıb. 2001-ci ildə rok-n-roll üslubunda "Dans-dans" mahnısı və klipi uğur qazanıb. 2002-ci ildə şəhər şlyaqeri üslubunda "Abşeron torpağı" mahnısı radiolarda top-onluqlarda liderlik qazanıb. Bu mahnıya da klip çəkilib. 2003-cü ildə flamenko üslubunda "Guya" adlanan mahnısı ziyalılar arasında sevilib. 2003-cü ildən bu günə qədər hit olan "Doroqa" mahnısı radiolarda səslənib və 2004-cü ildə bu mahnıya klip çəkilib.

2018-ci ildə Qrin kard qalibi olaraq ABŞ-yə köçüb, orada "Bakı" restoranında müğənni kimi çalışır.

## Filmoqrafiya
# Bir dəfə Qafqazda (film, 2007)
# Kişiləri qoruyun (film, 2006)
# Qış nağılı. I film (film, 2002)
# Məhəllə (film, 2003)
# Məşədi İbad-94 (film, 2005)
# "Moskva-Bakı" qatarı (film, 2005)
# Oyunçu (film, 2008)
# Yanmış körpülər (film, 2007)
Sevinc Əliyeva (aktrisa)

**Sevinc Əliyeva** (d. 15 yanvar 1965) — azərbaycanlı aktrisa, Azərbaycan Respublikasının əməkdar artisti, Prezident mükafatçısı.

## Həyatı
Sevinc Əli qızı Əliyeva 15 yanvar 1965-ci ildə Bakı şəhərində anadan olub. 1989-cu ildə M.A.Əliyev adına Azərbaycan Dövlət İncəsənət İnstitutunun dram və kino aktyorluğu fakültəsini bitirib.

## Fəaliyyəti
Sevinc Əliyeva aktrisalıq fəaliyyətinə Dövlət Gənclər Teatrında başlayıb.

2000-ci ildə Akademik Milli Dram Teatrına dəvət olunan aktrisa 2001-ci ildə teatrın artist heyətinə qəbul edilmişdir. Teatrın səhnəsində xarakterik obrazlar oynamışdır.

## Ad və mükafat
*Əməkdar Artist (2000)
*Prezident Mükafatı (30 aprel 2014)

## Teatroqrafiya
***Dövlət Gənclər Teatrı***
#Qaranquş ("Əriməyən ürək" O.Vayld)
#Leyli ("Leyli və Məcnun"M.Füzuli)
#Zöhrə ("Dadaşbala əməliyyatı" R.Əlizadə)
#Ana ("Şəhidlər" R.Səməndər)
#Qurbanəli bəyin arvadı ("Qurbanəli bəy" C.Məmmədquluzadə)
#Məşədi Orucun anası ("Ölülər" C.Məmmədquluzadə)
#Ofelya ("Hamlet" V.Şekspir)
#Müxbir ("Varlı qadın" Ə.Əmirli)

***Akademik Milli Dram Teatrı***
#Reyhan ("Dəlilər və ağıllılar" İ.Əfəndiyev)
#Xanım ("Mənim ərim dəlidir" Elçin)
#Şölə xanım ("Lənkəran xanının vəziri" M.F.Axundov)
#Fahişə ("Kəllə" N.Hikmət)
#Xarmiana ("Misir gecələri" səhnə redaksiyasının müəllifi M.Fərzəlibəyov)
#2-ci Arzu ("İkinci səs" B.Vahabzadə)
#Jujuna ("Kaş araba aşmayaydı" O.İoseliani)
#Qadın ("Keçmişdən zəng", Anatoli Krım)
#Ceyran ("Vəsiyyət", Hüseynbala Mirələmov)

## Filmoqrafiya
#Halallıq (1991) (televiziya tamaşası)(rol: Ninka)
#Qara "Volqa" (film, 1994)(tammetrajlı bədii film)(rol: "Paxan"ın xidmətçisi)
#Olum, ya ölüm və ya hər şeyə baxmayaraq (film, 1994) (televiziya tamaşası)(rol: həkim)
#Mən sənin dayınam (film, 2001) (televiziya tamaşası)
#Son arzu (film, 2003)(qısametrajlı bədii televiziya filmi)
#Şans (film, 2004)(tammetrajlı bədii televiziya filmi)(rol: Qəmzə)
#Milçək (film, 2006)(tammetrajlı bədii film)(rol: hamilə qadın)
#Adam ol 3 (film, 2007)(bədii serial)
#Bir dəfə Qafqazda (film, 2007)(tammetrajlı bədii film)(rol: Fazilin arvadı)
#Gürzə (film, 2008) (bədii serial)
#2 (film, 2009) (qısametrajlı bədii film) (filmi səsləndirən)
#Qız yükü (bədii serial)
#Həkimlər (bədii serial)
#Ünvansız eşq (bədii serial)
#Həyat, deyəsən, gözəldir (film, 2022)(tammetrajlı bədii film)(rol: Tata)

## İstinadlar
Emin Mirabdullayev

**Emin Mirabdullayev** — Rejissor, aktyor.

## Həyatı
2017-ci ildə Natiq Rəsulzadənin əsəri əsasında Azərbaycan Dövlət Rus Dram Teatrında Emin Mirabdullayevin rejissoru olduğu "Meme" tamaşası səhnəyə qoyulub.

## Filmoqrafiya
# Araqarışdıran (film, 1987)
# Şeytan göz qabağında (film, 1987)
# Kənar adamlar (film, 1992)
# Məşədi İbad-94 (film, 2005)
# Bir dəfə Qafqazda (film, 2007)
# Halal pullar (film, 2008)
# Postskriptum (film, 2016)
# Əqrəb mövsümü "İki dünya bir olsa da" (teleserial, 2025) (rol: Elman)

## İstinadlar
Fəridə Nesterenko

**Fəridə Nesterenko** — aktrisa

## Həyatı
Fəridə Nesterenko 2005-ci ildə S.Vurğun ad. Rus Dram teatrın nəzdində aktyorluq studiyasını bitirib. 2004-cü ildən S.Vurğun adına Rus Dram teatrın aktyor vəzifəsində işləyir.

Teatrda işlədiyi müddətdə bir neçə rollarda çıxış etmişdir.

Onların arasında: Kənd qızı (Q.Kalau "Kot v sapoqax"), Nənə (Y.Şvars "Snejnaya koroleva"), Qretxen (V.Reznikova "Şelkunçik"), Gözətçi (T.Vilyams "Tramvay Jelaniye") kimi rolları misal gətirmək olar.

## Filmoqrafiya
# Bir dəfə Qafqazda (film, 2007)
# Bir ailəm var (teleserial, 2013)
Həcər Ağayeva

**Ağayeva Həcər Maqsud qızı** () — Azərbaycan aktrisası, Azərbaycanın əməkdar artisti (2021).

## Həyatı
Orta təhsil aldığı Azərbaycan Dövlət incəsənət Gimnaziyasinin xoreoqrafiya şöbəsini 2004-cü ildə bitirib. Həcər Ağayeva 2005-ci ildə S.Vurğun adına Dövlət Rus Dram Teatrının nəzdində aktyorluq studiyasını bitirib.

2004-2009 illərdə Azərbaycan Dövlət Mədəniyyət və İncəsənət Universitetinin Teatr rejissoru fakültəsində təhsil alıb. 2004-cü ildən S.Vurğun adına Rus Dram teatrın aktrisasıdır.

Akademik Milli Dram Teatrında, ÜNS Teatrında, Teatr Xadimləri İttifaqının nəzdində Gənc Aktyorların laboratoriyasında tamaşalarda çıxış edib.

17 mart 2021-ci ildə Azərbaycan Respublikasının əməkdar artisti fəxri adına layiq görülmüşdür. 9 may 2024-cü ildə Prezident Mükafatına layiq görülmüşdür.

## Filmoqrafiya

#Bir dəfə Qafqazda (film, 2007)
#Cavid ömrü (film, 2007) (rol: Firəngiz)
#Tanrıverdinin nağılı (film, 2008) (rol: Şəms)
#Laplandiyalı qonaq (film, 2009)
#Sonuncu dərviş (film, 2009) (rol: Maral Rəhmanzadə)
#Aramızda qalsın (film, 2011-2013) (rol: Əfsanə)
#Vəkil hanı? (film, 2011) (rol: Esya)
#Şəbəkə (film, 2011) (rol: Fəridə həkim)
#Sirr (serial, 2012) (rol: Gülnaz)
#Həyat sən nə qəribəsən (teleserial, 2013)
#2 ömür (film, 2016-2017) (bədii serial) (rol: Səhər)
# Həddən artıq uyğunluq (film, 2016)
# Əqrəb mövsümü "İki dünya bir olsa da"(teleserial, 2025) (rol: Sona)

## İstinadlar
Xalidə Quliyeva

**Xalidə Camal qızı Quliyeva** () — Azərbaycanlı kino aktrisası, Azərbaycan Respublikasının xalq artisti (2019), Azərbaycan Respublikası Prezidentinin fərdi təqaüdçüsü (2023-cü ildən).

## Həyatı
Xalidə Quliyeva 24 sentyabr 1952-ci ildə anadan olmuşdur. Atası neftçi, anası isə evdar qadın olmuşdur. Ali məktəbə qəbul olunduqdan sonra Lütfi Məmmədbəyovun xalq teatrında çalışmağa başlamışdır. 1974-cü ildə Azərbaycan Dövlət İncəsənət İnstitutunun dram və kino aktyorluğu fakültəsini bitirmişdir. 1973–1976-cı illərdə institutun nəzdindəki "Səda" Tədris Teatrında çalışmışdır. 1972-ci ildən "Azərbaycanfilm" kinostudiyasında aktrisa kimi fəaliyyət göstərir. "Azərbaycanfilm" kinostudiyasının nəzdində fəaliyyət göstərən kinoaktyor teatr studiyasında çalışmışdır.

Validə ("Qızıl qaz"), Fatimə ("Nəsimi"), Solmaz ("Bakıda küləklər əsir"), Milli ("Tütək səsi"), tibb bacısı ("Şahid qız"), Xalidə ("Xoşbəxtlik qayğıları") və s. rollarında şəkilmişdir. Lider TV-nin həyata keçirdiyi çoxseriyalı bədii televiziya və sənədli filmlərin dublajında aktrisa kimi iştirak edir.

Azərbaycan Respublikası Kinematoqrafçılar İttifaqının üzvüdür.

31 iyul 2019-cu ildə Azərbaycan kinematoqrafiyasının inkişafında xidmətlərinə görə Azərbaycanın xalq artisti fəxri adına layiq görülmüşdür.

6 may 2023-cü ildə Azərbaycan mədəniyyətinin inkişafında xidmətlərinə görə Azərbaycan Respublikası Prezidentinin fərdi təqaüdünə layiq görülmüşdür.

* Ssenari müəllifi Eldəniz Quliyevin həyat yoldaşıdır.

## Filmoqrafiya
# Qızıl qaz (film, 1972)
# Nəsimi (film, 1973)
# Bakıda küləklər əsir (film, 1974) — rol: Solmaz
# Tütək səsi (film, 1975)
# Dörd bazar günü (film, 1975)
# Çətirimiz buludlardır (film, 1976)
# Xoşbəxtlik qayğıları (film, 1976)
# Bir ailəlik bağ evi (film, 1978)
# Anın quruluşu (film, 1980) (tammetrajlı bədii film)-rol: Sona
# Bağlı qapı (film, 1981)
# Qocalar, qocalar... (film, 1982)
# Asif, Vasif, Ağasif (film, 1983)
# Gedərgəlməz (film, 1984)
# Köhnə bərə (film, 1984) — rol: Xalidə
# Qoca palıdın nağılı (film, 1984)
# Süd dişinin ağrısı (film, 1987)
# Şahid qız (film, 1990)
# Bəylik dərsi (film, 2007)
# Kuklalar (film, 2009)
# Səkkizinci səma (2010)
# Əlavə təsir (film, 2010)
# Səhərə inan... (film, 2011)
# Sübhün səfiri (film, 2012)
# Həyat çiçəyi (serial, 2013)
# Qanun naminə (serial, 2013)
# Cehizsiz gəlinlər (serial, 2016)
# Suğra və oğulları (film, 2021)

## İstinadlar

## Mənbə
* "Kinoaktyor studiyasının fəaliyyəti (1966–1974)". Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 169.

## Xarici keçidlər
* "Tütək səsi"nin Millisi: "O kadr milis maşınlarının nəzarəti altında çəkildi" – MÜSAHİBƏ
Rafiz İsmayılov

**Rafiz Rza oğlu İsmayılov** () — Azərbaycan kino rəssamı, rejissor, ssenari müəllifi, rəssam assistenti, dekor rəssamı, Azərbaycan Respublikasının xalq rəssamı (2000).

## Həyatı
30 mart 1939-cu ildə Bakıda anadan olub. 1962-ci ildə Azərbaycan Dövlət rəssamlıq məktəbini bitirib. 1966–1972-ci illərdə Moskvada Ümumittifaq Dövlət Kinematoqrafiya İnstitutunun rəssamlıq fakültəsində təhsil alıb. 1972-ci ildən "Azərbaycanfilm" kinostudiyasında işləyir. Bir çox bədii filmlərin, teatr tamaşalarının quruluşçu rəssamı, bir neçə animasiya filminin rəssamı və rejissorudur. R. İsmayılov bir neçə kitabin da tərtibatçı — rəssamıdır.

30 aprel 2025-ci ildə vəfat edib.

## Mükafatları
* Azərbaycan SSR Dövlət mükafatı — 1978
* "Azərbaycan SSR əməkdar rəssamı" fəxri adı — 1 dekabr 1982
* "Azərbaycan Respublikasının xalq rəssamı" fəxri adı — 18 dekabr 2000
* "Soltan Məhəmməd" mükafatı — 2006
* 2015-ci ildə "Sübhün səfiri" filminə görə "Ən yaxşı rəssam işi" nominasiyasında "Qızıl Pəri" mükafatına layiq görülmüşdür.

## Filmoqrafiya

## İstinadlar

## Mənbə
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 814.

## Xarici keçidlər
* Aydın Dadaşov. "Bizim kino". Ramiz Əsgərovun "Yaşamaq gözəldir, qardaşım" filmi haqqında
Ramil Zeynalov

## Həyatı
Ramil Zeynalov Bakıda anadan olub. ADMİU-nun dram-kino aktyorluğu fakültəsində təhsil alıb (2000–2004). Gənc Tamaşaçılar Teatrında (1999–2001) çalışıb.Şuşa Dövlət Dram Teatrında (2004-2011)çalışıb.Uzun illərdir dublyaj sahəsində çalışır.2023cü ildə yaradılmış Qədim Zəngəzur Teatrının bədii rəhbəridir.

## Filmoqrafiya
# Rus tərcüməsi (teleserial, 2006) (Rusiya)
# Məhkumlar (film, 2007)
# Azarkeş (film, 2008)
# Hökmdarın taleyi (film, 2008)
# Şəbəkə (film, 2011)
# Döngələr (teleserial, 2012)
# Bir ovuc torpaq (2013)
# Qisas (serial, 2013)
# Durnalar qayıdanda (serial, 2014)
# Ata ocağı (serial, 2019)
# Bir qadın (serial, 2019)
# Yağlı boya ilə çəkilmiş ailə portreti (bədii televiziya filmi, 2020)
# N. Nərimanov (bədii-sənədli film, Aztv 2022, rol: Tağı Şahbazi Simurq)
# M. Ə. Sabir (bədii-sənədli film, Aztv 2023, rol: Abdulla Şaiq)
# Tağı Şahbazi Simurq (bədii-sənədli film, Aztv 2024, rol: Tağı Şahbazi Simurq)
Sadıq Əhmədov

**Sadıq Əhmədov-Vəkilov** () — Azərbaycan teatr və kino aktyoru.

## Həyatı
Sadıq Əhmədov 5 fevral 1960-cı ildə anadan olmuşdur. Əslən məşhur Vəkilovlar nəslindəndir. 1978–1982-ci illərdə İncəsənət İnstitutunda görkəmli sənətkar Mehdi Məmmədovun kursunda təhsil almışdır. Hərbi xidmətdən sonra — 1984-cü ildə Rus Dram Teatrında, sonra isə "APOPOS" Teatrında, 2000–2012-ci illərdə isə, Rüstəm İbrahimbəyovun İbrus Teatrında aktyor kimi fəaliyyət göstərmişdir. İbrus Teatrında "Şirəbənzər", "Arabir görüşməyə kişi axtarıram" və s. tamaşalarda maraqlı obrazlar yaratmışdır.

62 yaşlı aktyor 18 dekabr 2022-ci ildə Bakıda yaşadığı evdə ölü tapılıb. Tanınmış aktyorun iki gün öncə vəfat etdiyi məlum olub.

## Filmoqrafiya
# Dronqo (serial, 2002)
# Əlvida, cənub şəhəri (film, 2006)
# Məhkumlar (film, 2006)
# Cavid ömrü (film, 2007)
# Qafqaz (film, 2007)
# Səhərə inan... (film, 2011)
# Dolu (film, 2012)
# Hakim (ORT, Rusiya)

## İstinadlar

## Xarici keçidlər
* Sadıq Əhmədov: "Rüstəm İbrahimbəyov mənə 50 dollar maaş verirdi"
Rafiq Əliyev

* Rafiq Əliyev (aktyor) — aktyor, mətn oxuyan, film səsləndirən.
* Rafiq Əliyev (operator) — operator.
* Rafiq Əliyev (texnik) — texnika elmləri doktoru, professor.
* Rafiq Əliyev (dinşünas) — fəlsəfə elməri doktoru, professor

## Həmçinin bax
* Rafiq
* Əliyev
Eldəniz Rəsulov

**Eldəniz Qeybulla oğlu Rəsulov** ()— Azərbaycanın kino və dublyaj aktyoru, Azərbaycan Respublikasının əməkdar artisti (2008).

## Həyatı
Rəsulov Eldəniz Qeybulla oğlu 30 aprel 1952-ci ildə Qaxda anadan olmuşdur. 1974-cü ildə Azərbaycan Dövlət İncəsənət İnstitutunun dram və kinoaktyorluğu şöbəsini bitirmişdir. "Azərbaycanfilm" kinostudiyasının nəzdində fəaliyyət göstərən kinoaktyor teatr studiyasında çalışmışdır. 1971-ci ildən bədii filmlərə çəkilir: "Sevinc buxtası" (Seyidov), "Babək" (Azin), "Anlamaq istəyirəm" (Zeynal), "Nizami" (Maxan, Bəşir), "Gümüşgöl əfsanəsi" (Fərid), "Şeytan göz qabağında" (Zeynal), "Ovsunçu" (kəndxuda) və s.

Azərbaycan Televiziyası və Lider TV-də çoxseriyalı bədii televiziya və sənədli filmlərin dublyajı prosesində fəal iştirak edir. Dramaturq Qeybulla Rəsulovun oğludur.

2008-ci ildə "Azərbaycan Respublikasının əməkdar artisti" fəxri adına layiq görülmüşdür. Azərbaycan Kinematoqrafçılar İttifaqının üzvüdür.

## Filmoqrafiya

## İstinadlar

## Mənbə
* Eldəniz Rəsulov
* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 53; 169.
Mehriban Xanlarova

**Mehriban Aslan qızı Xanlarova** () — Azərbaycan aktrisası. Azərbaycan Respublikasının əməkdar artisti (2002).

## Həyatı
Mehriban Xanlarova 1967-ci il avqust ayının 12-də Bakıda anadan olub. Yasamal rayonundakı 190 saylı orta məktəbi 1984-cü ildə bitirib. İki il Bakıdakı uşaq oyuncağı fabrikində işləyib. 1986-cı ildə Azərbaycan Dövlət İncəsənət İnstitutunun Dram və kino aktyorluğu fakültəsinə daxil olub. 1990-cı ildə görkəmli aktyor, xalq artisti Məlik Dadaşovun rəhbərlik etdiyi kursu qurtarıb.

Bir müddət azad sənətkar kimi teletamaşalarda oynayıb, "Azərbaycanfilm" kinostudiyasında "Kənar adamlar" (Flora), "Qəzəlxan" (katibə), "Xoşbəxtlər" (müğənninin arvadı) filmlərinə çəkilib. Türkiyənin TRT 1 televiziya kanalının dəvətilə orada "Bizim məhəllə" (Səda) və "Cinlər və pərilər" (Leyla) telefilmlərində əsas rolları ifa edib. 1998-ci il yanvar ayının 1-də Akademik Milli Dram Teatrının aktyor truppasına aktrisa kimi qəbul olunub. İndiyə qədər bu teatrın səhnəsində çox sayda rol alıb. Teatrda işlədiyi illərdə Azərbaycan Dövlət Televiziyasında İlyas Əfəndiyevin "Məhv olmuş gündəliklər" (Anjel) teletamaşasında oynayıb.

## Mükafatları
24 dekabr 2002-ci ildə Azərbaycan Respublikasının əməkdar artisti fəxri adına layiq görülüb. 9 may 2012-ci ildə, 30 aprel 2014-cü ildə, 6 may 2015-ci ildə, 6 may 2016-cı ildə, 1 may 2017-ci ildə, 10 may 2019-cu ildə, 7 may 2020-ci ildə, 7 may 2021-ci ildə, 6 may 2023-cü ildə, 9 may 2024-cü ildə və 8 may 2025-ci ildə Prezident Mükafatına layiq görülüb.

Mehriban Xanlarova 2018-ci ildə "Manqurt" tamaşasında ifa etdiyi Nayman Ana obrazına görə, Bişkekdə keçirilən Çingiz Aytmatovun 90 illik yubileyinə həsr olunmuş "Aytmatov və teatr" festivalında "İkinci planda ən yaxşı qadın rolu" nominasiyasının qalibi olub.

* SSRİ xalq artisti müğənni Zeynəb Xanlarovanın qardaşı qızıdır.

## Filmoqrafiya
# Ayrılıq imiş (film, 2008)
# Bəxtəvər (film, 1990)
# Bircəciyim (film, 1986)
# Biz qayıdacağıq (film, 2007)
# Bizim Məhəllə-Səda (Türkiyə)
# Bomba (film, 2005)
# Böyük ömrün davamı (film, 2007)
# Cinlər və Pərilər-Leyla (Türkiyə)
# Ərazi (film, 2005)
# Həkimlər
# Kənar adamlar (film, 1992)
# Kuklalar (film, 2009)
# Qəzəlxan (film, 1991)
# Məhkumlar (film, 2006)
# Məhv olmuş gündəliklər (film, 1999)
# Rami (film, 2007)
# Rejissor. Ramiz Əsgərov haqqında... (film, 2004)
# Sahilsiz gecə (film, 1989)
# Satko
# Sifarişçi (film, 2000)
# Son arzu (film, 2003)
# Şəbəkə (film, 2011)
# Təlatüm (film, 2006)
# Toy gecəsi (serial, 2013)
# Lal yuxu (teleserial, 2017)
# Taxta Ayı (film, 2018)

## İstinadlar
Nadir Əliyev (film sənətçisi)

**Nadir Əliyev** () — film direktoru, direktor müavini, icraçı prodüser, inzibatçı, prodüser.

## Həyatı
Nadir Əliyev 1952-ci ildə Bakıda anadan olub. 1970-ci ildən kino sahəsində fəaliyyət göstərən Əliyev, Ümumittifaq Dövlət Kinematoqrafiya İnstitutunda kino direktor fakültəsində təhsil alıb. Kinoya olan marağı uşaqlıq illərinə təsadüf edən direktorun izlədiyi "Uzaq sahillərdə" filmi onu bu sahəyə yönəlməyə sövq etmişdir. Uzun müddətdir "Azərbaycanfilm" kinostudiyasında çalışır. Xarici film istehsalçılarının "Qafqaz rəsmləri" (2000, rejissor Ştefan Tolts / Almaniya) filminin direktoru, "Yaz ərəfəsi" (2001, rejissor Filip Bayon / Polşa, Fransa) filminin direktoru, "Dronqo" (2002, rejissor Zinoviy Royzman / Rusiya) serialının icraçı prodüseri, "Rus tərcüməsi" (2006, rejissor Aleksandr Çernyayev) serialının direktoru, "Sovet dövrünün parkı" (2006, rejissor Yuli Qusman / Rusiya) filminin icraçı prodüseri və aktyoru, "Vəsiyyət ilə nikah" (2009, rejissor Vasili Serikov) serialının direktoru kimi çalışıb. 2005-ci ildə "Əməkdar mədəniyyət işçisi" adına layiq görülmüşdür.

## Filmoqrafiya
# 1001-ci qastrol (film, 1974)
# Axınla aşağı (film, 2014)
# Alma almaya bənzər (film, 1975) (tammetrajlı bədii film) — film direktorunun müavini
# Arvadım mənim, uşaqlarım mənim (film, 1978)
# Bəyin oğurlanması (film, 1985)
# Bir ailəlik bağ evi (film, 1978)
# Bircəciyim (film, 1986)
# De ki, məni sevirsən! (film, 1977)
# Dəvətnamə (film, 1989)
# Dolu (film, 2012)
# Dronqo (serial, 2002)
# Günaydın, mələyim! (film, 2008)
# Günlərin bir günü... (film, 1976)
# Həm ziyarət, həm ticarət... (film, 1995)
# Həmyerli (film, 1989)
# Həyat bizi sınayır (film, 1972)
# Hücum (film, 1989)
# İşgüzar səfər (film, 1982)
# Kabusun gözüylə
# Qorxma, mən səninləyəm
# Qorxma, mən səninləyəm! 1919 (film, 2013)
# Məhkumlar (film, 2006)
# Məkanın melodiyası (film, 2004)
# Otel otağı (film, 1998)
# Oxuyur Müslüm Maqomayev (film, 1971)
# Şahid qız (film, 1990)
# Şəhərli biçinçilər (film, 1986)
# Şeytan göz qabağında (film, 1987)
# Təhminə (film, 1993)
# Təkcə adanı özünlə apara bilməzsən... (film, 1980)
# Tilsim (film, 2005)
# Ürək... Ürək... (film, 1976)
# "Yapon" və yaponiyalı (film, 1990)
# Yaramaz (film, 1988)
# Yaşa, qızıl balıq (film, 1988)
# Yeni evlənənlər (film, 1983)
Ənvər Həsənov

**Həsənov Ənvər Cəfər oğlu** () — Azərbaycan aktyoru, rejissor, Azərbaycanın xalq artisti (2018), Azərbaycan Respublikası Prezidentinin fərdi təqaüdçüsü (2023-cü ildən).

## Həyatı
Ənvər Həsənov 17 avqust 1950-ci ildə Bakıda anadan olub. 7-ci sinfə qədər 190 saylı məktəbdə oxuyan Ənvər sonra Fəhlə Gənclər Məktəbinə keçir. Buna səbəb isə 1965-ci ildə Cəfər Cabbarlı adına "Azərbaycanfilm" kinostudiyasında Adil İsgəndərovun açdığı kino aktyoru kursuna daxil olması idi. 1969-cu ildə kinoaktyor kursunu bitirib. 1969–1973-cü illərdə M. A. Əliyev adına ADİİ-nun kino və dram aktyorluğu fakültəsində təhsil alıb. 1965-ci ildən "Azərbaycanfilm" kinostudiyasında çalışır.

Ənvər Həsənov gənc yaşlarından kinolara çəkilməyə başlamışdır. Xüsusilə o, "Yeddi oğul istərəm" filmində Cəlal, "Dərviş Parisi partladır" filmində Şahbaz, "Babək" filmində Tərxan, "Atları yəhərləyin" filmində Sirac, "Uşaqlığın son gecəsi" filmində Murad və başqa maraqlı obrazlar yaratmışdır. O, həyat yoldaşı aktrisa Mömünat Qurbanova ilə "Dərviş Parisi partladır" və "Atları yəhərləyin" filmində rol almışdır. Rejissor kimi "Haray, Xocalım, haray", " Tələ" və Hacı Zeynalabdin Tağıyevdən bəhs edən "Sönməyən çıraq" sənədli filmini çəkmişdir.

Azərbaycan kino sənətinin inkişafındakı xidmətlərinə görə 18 dekabr 2000-ci ildə Azərbaycanın əməkdar artisti, 1 avqust 2018-ci ildə isə xalq artisti fəxri adlarına layiq görülmüşdür. 6 may 2023-cü ildə Azərbaycan mədəniyyətinin inkişafında xidmətlərinə görə Azərbaycan Respublikası Prezidentinin fərdi təqaüdünə layiq görülmüşdür.

2025-ci ilin yanvarında səhhəti pisləşdiyi üçün xəstəxanaya yerləşdirilib və fevralın 3-ü evə buraxılıb. Ənvər Həsənov 16 mart 2025-ci ildə uzun sürən xəstəlikdən sonra vəfat etmişdir. Bakının Buzovna qəsəbəsindəki ailə qəbiristanlığında həyat yoldaşının məzarı yanında dəfn edilib.

## Filmoqrafiya

## Xatirəsi
2023-cü ildə mədəniyyət yazarı Vasif Ayanın Ənvər Həsənova həsr olunmuş "Ənvər Həsənovun xatirələri" və "Ənvər Həsənova vida" adlı kitabları nəşr edilmişdir.

## İstinadlar

## Mənbə
* Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 90.

## Xarici keçidlər
* Mədəniyyət yazarı Vasif Ayanın "Şəxsi əşyalar" adlı müəllif layihəsinin qonağı xalq artisti Ənvər Həsənovdur, YouTube
Mehriban Əfəndiyeva

**Mehriban Əfəndi** (*tam adı: Mehriban Cavanşir qızı Əfəndiyeva*  5 may 1968) — Azərbaycan sürrealisti, kino və geyim rəssamı, Azərbaycanın əməkdar rəssamı (2016).

## Həyatı
Mehriban Əfəndiyeva 1968-ci ildə Bakı şəhərində anadan olub. Ə. Əzimzadə adına rəssamlıq məktəbini, Moskvada "Soyuzmultfilm"in animasiya məktəbini bitirib. "Azərbaycanfilm"də çəkilən bir çox animasiya filmlərində qrafik-animator, bədii filmlərdə geyim üzrə rəssam kimi çalışır.

Azərbaycan Rəssamlar İttifaqının, Azərbaycan Dizaynerlər İttifaqının üzvüdür. Əsərləri Azərbaycanda və xarici ölkələrin qalereyalarında nümayiş etdirilib.

## Mükafatları

29 iyul 2016-cı ildə Azərbaycan kinematoqrafiyasının inkişafında xidmətlərinə görə Azərbaycanın əməkdar rəssamı fəxri adına layiq görülmüşdür.

## Xarici ölkələrdə uğurları
24 avqust 2012-ci ildə əsərləri ABŞ-nin Muskeqon şəhərindəki "Dünya incəsənəti" qalereyasına nümayiş etdirişmişdir. Sərgidə 12 rəssamın əsərləri də nümayiş olunmuşdur. Rəssam qalereya ilə uzunmüddətli əməkdaşlıq barədə təklif alıb. Bu rəssamın bu il ABŞ sərgilərdə üçüncü iştirakıdır.
 
## Filmoqrafiya
# Əndazədən çıxanda (film, 1988)
# Gəldi kosa (film, 1988)
# Qaravəlli (film, 1989)
# İthaf (film, 1990)
# Müqəddəs oda yanaram (film, 1991)
# Kənar adamlar (film, 1992)
# Qırmızı qatar (film, 1993)
# Qara ney (film, 1994)
# Özgə vaxt (film, 1996)
# Otel otağı (film, 1998)
# Hacı Qara (film, 2002)
# Məkanın melodiyası (film, 2004)
# Məhkumlar (film, 2006)
# Qızlar (film, 2007)
# Absurdistan (film, 2008)
# Qaydasız döyüş (film, 2009)
# Ailəmiz (film, 2013)
# Alınmaz qalanın qəhrəmanları (film, 2013)
# Qartal yuvası (film, 2013) - quruluşçu rəssam
# Ay brilliant (film, 2015)
# Son nəfəsədək (film, 2018)

## İstinadlar

## Xarici keçidlər
* “O filmdə aktyorları çox incitdim...” – Mehriban Əfəndi
Emin Şəkinski

**Emin Əkrəm oğlu Şəkinski** () — Azərbaycan Respublikası Daxili İşlər Nazirliyinin Nəqliyyatda Baş Polis İdarəsinin Rəisi, polis general-mayoru.

## Həyatı
Şəkinski Emin Əkrəm oğlu 1960-cı ildə Bakı şəhərində anadan olmuşdur. 1982-ci ildə Bakı Dövlət Universitetinin tarix, 1993-cü ildə hüquq fakültələrini bitirmişdir.

1985-ci ildən daxili işlər orqanlarında xidməti fəaliyyətə başlamışdır. Cinayət-axtarış strukturlarında müxtəlif vəzifələrdə xidmət aparmışdır.

E. Şəkinski Bakı şəhəri Baş Polis İdarəsinin Cinayət Axtarış İdarəsində şöbə rəisi, Yasamal RPİ-nin 26-cı polis bölməsinin rəisi, Xətai RPİ-nin rəis müavini vəzifələrində işləmiş, 2004-cü ilin avqust ayında isə DİN-in Daxili Təhlükəsizlik İdarəsinin rəisi vəzifəsinə irəli çəkilmişdir.

2005-ci ilin aprel ayından DİN-in Baş Cinayət Axtarış İdarəsinin rəisi vəzifəsinə təyin edilmişdir.

Əməliyyat-xidməti fəaliyyətindəki uğurlu nəticələrinə görə müxtəlif mükafatlara layiq görülmüşdür.

6 övladı var. 4 qız 2 oğlan.

Oğlanlarından Fəxri Şəkinski avtomobil qəzasında həlak olmuşdur.

Digər oğlu Əkrəm Şəkinskidir.

## Mükafatları
30 iyun 2005-ci il tarixində Azərbaycan Respublikası Prezidentinin Sərəncamına əsasən Azərbaycan polisi günü münasibətilə, Azərbaycan Respublikasında ictimai qaydanın qorunmasında, ictimai təhlükəsizliyin təmin edilməsində, cinayətkarlıqla mübarizədə xüsusilə fərqləndiyinə, Azərbaycan Respublikası ərazi bütövlüyünün təmin edilməsində və xidməti vəzifələrin yerinə yetirilməsində şücaət və igidlik göstərdiyinə görə "Azərbaycan Bayrağı" ordeni ilə təltif edilmişdir.

## İstinadlar

## Xarici keçidlər
* Azərbaycan Respublikası Daxili İşlər Nazirliyinin saytında Emin Şəkinski haqqında səhifə. mia.gov.az
Nəcibə Hüseynova

**Hüseynova Nəcibə İbrahim qızı** () — Azərbaycanın səsləndirmə sənətçisi. Azərbaycan Respublikasının Əməkdar Artisti (2009).

## Həyatı
Nəcibə Hüseynova 16 may 1952-ci ildə Bakıda anadan olub. İncəsənət Universitetinin dram və kino aktyorluğu fakültəsində təhsil alıb (1969–1973). Lənkəran Dövlət Dram Teatrında (1973–1981), Tədris Teatrında (1981–1982), "Azərbaycanfilm" kinostudiyasının kinoaktyor studiyasında (1982–1992), AzTV-də çalışıb. Vaxtilə ANS TV-də də çalışıb. Dublyaj sahəsində mütəxəssis aktrisadır.Lənkəranda 2 dəfə, Bakıda(Yasamal üzrə) isə 1 dəfə deputat seçilib

## Mükafatları
* Azərbaycan SSR Ali Soveti Rəyasət Heyətinin Fəxri Fərmanı — 02.04.1979.
* Azərbaycan kinematoqrafiyasının inkişafındakı xidmətlərinə görə Azərbaycan Respublikasının Əməkdar Artisti fəxri adına layiq görülüb.

## Filmoqrafiya

## İstinadlar

## Mənbə
* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 53.
Rauf Abdullayev

**Rauf Canbaxış oğlu Abdullayev** () — Azərbaycan dirijoru, Azərbaycan Dövlət Simfonik Orkestrinin bədii rəhbəri və baş dirijoru (1984–2023), professor (1982), Azərbaycan SSR xalq artisti (1982), Azərbaycan SSR Dövlət mükafatı (1988), "Qızıl çinar" beynəlxalq mükafatı laureatı (2018).

## Həyatı
Rauf Abdullayev 1937-ci ildə anadan olmuşdur. Əslən Qubadlının Qarağac kəndindəndir. 1959-cu ildə Ü. Hacıbəyov adına Azərbaycan Dövlət Konservatoriyasını və 1965-ci ildə isə Leninqrad Dövlət Konservatoriyasını dirijorluq üzrə bitirmişdir.

1965–1968-ci illərdə M. F. Axundov adına Azərbaycan Dövlət Opera və Balet Teatrının dirijoru, 1968–1984-cü illərdə baş dirijoru, 1984–2023-cü illərdə Ü. Hacıbəyov adına Azərbaycan Dövlət Simfonik Orkestrinin bədii rəhbəri və baş dirijoru, 1991–1997-ci illərdə Ankara Dövlət Opera və Balet Teatrının bədii rəhbəri və baş dirijoru, beynəlxalq əhəmiyyətli musiqi festivallarının və layihələrin iştirakçısı olmuşdur. 20 ildən artıq bir müddətdə teatrın baş dirijoru kimi 30-a yaxın opera və balet tamaşalarına (istər klassik, istərsə də müasir repertuarda) dirijorluq etmişdir. Bir çox ölkələrdə (Rusiya, Almaniya, Hollandiya, İsveçrə, fransa, Türkiyə, Misir, ABŞ, İtaliya, Dubay, və s.) məşhur kollektivlərə dirijorluq etmişdir. Repertuarına bir çox qərbi Avropa, rus və Azərbaycan bəstəkarlarının əsərləri daxildir.

## Ailəsi
Dövlət xadimi Canbaxış Abdullayevin oğlu, dirijor Kamal Abdullayevin və qoboyçu Azər Abdullayevin qardaşıdır.

## Təltif və mükafatları
* "Azərbaycan SSR xalq artisti" fəxri adı — 1 dekabr 1982
* "Azərbaycan SSR əməkdar incəsənət xadimi" fəxri adı — 21 may 1970
* Azərbaycan SSR Dövlət mükafatı — 26 aprel 1988 (1985–1987-ci illərdə konsert proqramları üçün)
* Azərbaycan SSR Lenin komsomolu mükafatı — 1976
* "İstiqlal" ordeni — 28 oktyabr 2017
* "Şərəf" ordeni — 22 oktyabr 2012
* "Şöhrət" ordeni — 6 dekabr 1997
* "Xalqlar dostluğu" ordeni
* Azərbaycan SSR Ali Soveti Rəyasət Heyətinin fəxri fərmanı — 7 iyul 1967, 24 fevral 1979
* "Qızıl çinar" beynəlxalq mükafatı — 10 may 2018
* I dərəcəli "Əmək" ordeni — 28 oktyabr 2022-ci il
* "Heydər Əliyev" mükafatı — 10 may 2023
*"Heydər Əliyevin 100 illiyi (1923–2023)" yubiley medalı  (7 fevral 2024)

Rauf Abdullayev 1991-ci ildən 1997-ci ilədək baş dirijor kimi çalışdığı Ankara Opera və Balet Teatrında dirijorluq fəaliyyətinə görə iki dəfə Türkiyədə "İlin ən yaxşı dirijoru" adına layiq görülmüşdür.

## Filmoqrafiya
* Babək (film, 1979)
* Yeddi gözəl (film, 1982)
* Qətl günü (film, 1990)
* Özgə vaxt (film, 1996)
* Könül nəğməsində variasiyalar (film, 2002)
* Maestro (film, 2002)
* Bir anın həqiqəti (film, 2003)
* Arxada qalmış gələcək (film, 2004)
* Məhkumlar (film, 2006)
* Cavid ömrü (film, 2007)
* Maestro Niyazi (film, 2007)
* Cavad xan (film, 2009)
* Ölüm növbəsi (film, 2009)
* Buta (film, 2011)
* Tərsinə çevrilən dünya (film, 2011)
* Sübhün səfiri (film, 2012)

## İstinadlar

## Xarici keçidlər
* Rauf Abdullayevin rəsmi saytı 
* Rauf Abdullayevin yubileyi keçiriləcək